**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul managementul resurselor umane**

**Nr.\_\_\_\_\_\_\_/\_\_\_\_\_\_2025**

**RAPORT DE SPECIALITATE**

**privind modificarea Statului de funcții**

**al aparatului de specialitate al Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, consiliul județean are ca atribuție aprobarea, în condițiile legii, la propunerea președintelui consiliului județean, a regulamentului de organizare și funcționare a consiliului județean, organigrama, statul de funcții, regulamentul de organizare și funcționare ale aparatului de specialitate al consiliului județean precum și ale instituțiilor publice de interes județean.

Având în vedere faptul că la nivelul Consiliului Judeţean Satu Mare a fost organizat examenul de promovare în gradul profesional imediat superior celui deţinut, la care au participat doi funcţionari publici din cadrul aparatului de specialitate al Consiliului Judeţean Satu Mare, la finalizarea căruia a fost întocmit Raportul final al examenului de promovare în gradul profesional imediat superior celui deţinut, înregistrat în corespondenţa internă cu nr. 13037/20.06.2025,

Raportat la Hotărârea Consiliului Județean Satu Mare nr. 66/2025 privind modificarea Statului de funcții al aparatului de specialitate ale Consiliului Județean Satu Mare,

ținând cont de următoarele prevederi legislative:

- Titlul II Statutul funcționarilor publici, Capitolul VI - Cariera funcționarilor publici, Secțiunea a 3-a - Promovarea funcţionarilor publici şi evaluarea performanţelor profesionale din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

- Titlul III Dezvoltarea carierei funcționarilor publici, Capitolul II - Promovarea funcţionarilor publici, Secțiunea a 2-a Promovarea în grad professional din Anexa nr. 10 NORME privind organizarea şi dezvoltarea carierei funcţionarilor publici din cadrul autorităţilor şi instituţiilor publice în cadrul cărora sunt stabilite funcţiile publice prevăzute la art. 385 alin. (1) şi (2) din prezentul cod, cu excepţia celor care beneficiază de statute speciale în condiţiile legii aprobată prin Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

-Legea cadru nr.153/2017 privind salarizarea personalului plătit din fonduri publice, cu modificările și completările ulterioare,

se propune următoarea modificare în cadrul Statului de funcţii:

|  |  |  |  |
| --- | --- | --- | --- |
| Nr. poziție în Statul de funcții | Denumirea funcției existente | Modificarea propusă | Denumirea funcției după modificare |
| 49 | Consilier achiziții publice, principal S | Transformare post  prin promovare | Consilier achiziții publice, superior S |
| 182 | Consilier principal S | Consilier superior S |

Pentru motivele și considerentele mai sus arătate este necesară modificarea Statului de funcții al aparatului de specialitate al Consiliului Județean Satu Mare.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Statului de funcții**

**al aparatului de specialitate al Consiliului Județean Satu Mare**

**ŞEF SERVICIU, VIZAT JURIDIC,**

Bîja Tania Bodó Nicoleta

Red./Tehn. B.N. 5ex.